钦定古今图书集成/明伦汇编/闺媛典/第235卷 > 董维藩妻刘氏
## 钦定古今图书集成/明伦汇编/闺媛典/第235卷 > 董维藩妻刘氏

按《河南府志》：“刘氏，洛邑庠生董维藩妻。父广业，任陕
西固原兵备副使。氏年二十九夫亡。遗子三人，女二
人，夫兄皆各爨，氏独支门户。事舅姑孝谨，甘旨有加。
抚养三子，教以义方，纺绩读书之声弗绝。寻丧其二
子季昌言，克自振拔，学冠多士。后举孝廉，任扶沟、新
野两学教谕。”